CELEX: 32022D0407
Language: et
Date: 2022-03-09 00:00:00
Title: Komisjoni rakendusotsus (EL) 2022/407, 9. märts 2022, millega lõpetatakse teatava Türgi Vabariigist pärit vikerforelli impordi suhtes kohaldatavate tasakaalustavate meetmete osaline vahepealne läbivaatamine

10.3.2022   
               
               
                  ET
               
               
                  Euroopa Liidu Teataja
               
               
                  L 83/60
               
            
         KOMISJONI RAKENDUSOTSUS (EL) 2022/407,
         9. märts 2022,
         millega lõpetatakse teatava Türgi Vabariigist pärit vikerforelli impordi suhtes kohaldatavate tasakaalustavate meetmete osaline vahepealne läbivaatamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 14 lõiget 1 ja artiklit 19,
         ning arvestades järgmist:
         1.   MENETLUS
         
         1.1.   Varasemad uurimised ja kehtivad meetmed
         
         
                     (1)
                  
                  
                     Komisjon kehtestas oma rakendusmäärusega (EL) 2015/309 (2) lõpliku tasakaalustava tollimaksu teatava Türgi Vabariigist pärit vikerforelli impordi suhtes (edaspidi „algne uurimine“).
                  
               
                     (2)
                  
                  
                     Pärast eksportivate tootjate subsideerimist käsitlevat osalist vahepealset läbivaatamist otsustas komisjon 4. juunil 2018 säilitada algse uurimise tulemusel komisjoni rakendusmäärusega (EL) 2018/823 (3) kehtestatud meetmed.
                  
               
                     (3)
                  
                  
                     Komisjon leidis, et forellikasvatajatele antavaid subsiidiume käsitlevate Türgi õigusaktide muutmine, mis oli läbivaatamise aluseks, ei tähendanud, et läbi tuleks vaadata kõigi Türgi forellikasvatajate tasakaalustavad tollimaksud. Siiski täheldati, et seadusemuudatuse mõju oli igale äriühingule erinev (4).
                  
               
                     (4)
                  
                  
                     Vahepealse läbivaatamise tulemusel muutis komisjon 15. mail 2020 ühe eksportiva tootja tasakaalustava tollimaksu määra vastavalt komisjoni rakendusmäärusele (EL) 2020/658 (5).
                  
               
                     (5)
                  
                  
                     20. mail 2021 otsustas komisjon pärast aegumise läbivaatamist vastavalt komisjoni rakendusmäärusele (EL) 2021/823 (6) säilitada algses uurimise tulemusel kindlaks määratud tasakaalustavate tollimaksude määra, mida on muudetud rakendusmäärusega (EL) 2020/658.
                  
               
                     (6)
                  
                  
                     Komisjon leidis, et meetmete kehtetuks tunnistamise korral subsideerimine jätkuks, kuna asjaomast subsideeritavat toodet eksporditaks liitu endiselt märkimisväärses mahus. Võttes arvesse Türgi tohutut kasutamata tootmisvõimsust, liidu turu atraktiivsust, Türgist pärit impordi hinnataset ja selle tõenäolist mõju liidu tootmisharule, oleks tõenäoline, et kui meetmetel lastaks aeguda, siis kahju jätkuks.
                  
               
                     (7)
                  
                  
                     Kokkuvõttes tehti kindlaks, et puuduvad liidu huvide seisukohast kaalukad põhjused, mis takistaksid seniste meetmete säilitamist.
                  
               
                     (8)
                  
                  
                     Praegu kehtivad lõplikud tasakaalustavad tollimaksud jäävad vahemikku 1,5–9,5 %.
                  
               1.2.   Osalise vahepealse läbivaatamise algatamine
         
         
                     (9)
                  
                  
                     29. mail 2020 sai komisjon eksportivalt tootjalt Selina Balik Isleme Tesis Ithalat Ihracat ve Ticaret Anonim Sirketi (edaspidi „taotluse esitaja“) alusmääruse artikli 19 kohase taotluse kehtiva tasakaalustava tollimaksu osalise vahepealse läbivaatamise kohta. Taotluse esitaja taotles ainult enda subsideerimise uurimist.
                  
               
                     (10)
                  
                  
                     Euroopa Komisjon algatas 5. veebruaril 2021 teatava Türgi Vabariigist (edaspidi „asjaomane riik“) pärit vikerforelli importimisel liitu kohaldatavate tasakaalustavate meetmete vahepealse läbivaatamise vastavalt alusmääruse artiklile 19. Komisjon avaldas algatamisteate (7)
                        Euroopa Liidu Teatajas.
                  
               
                     (11)
                  
                  
                     Taotluse esitaja väitis, et tasakaalustavate meetmete võtmist tinginud asjaolud tunduvad tema puhul olevat muutunud ja et see muutus on püsiv.
                  
               1.3.   Läbivaatamisega seotud uurimisperiood ja vaatlusalune periood
         
         
                     (12)
                  
                  
                     Taotluse esitaja subsideerimise läbivaatamisel vaadeldi ajavahemikku 1. jaanuarist 2020 kuni 31. detsembrini 2020.
                  
               1.4.   Huvitatud isikud
         
         
                     (13)
                  
                  
                     Algatamisteates kutsuti huvitatud isikuid läbivaatamises osalemiseks komisjoniga ühendust võtma. Komisjon teatas läbivaatamise algatamisest eraldi taotluse esitajale, teadaolevatele liidu tootjatele ja nende ühendustele ning asjaomase riigi valitsusele, kutsudes neid selles osalema.
                  
               
                     (14)
                  
                  
                     Huvitatud isikutel oli võimalus esitada läbivaatamise algatamise kohta märkusi ning taotleda ärakuulamist komisjonilt kaubandusmenetluses ärakuulamise eest vastutavalt ametnikult.
                  
               1.4.1.   Küsimustiku vastused ja kontrollkäigud
         
         
                     (15)
                  
                  
                     Komisjon saatis küsimustikud taotluse esitajale ja asjaomase riigi ametiasutustele.
                  
               
                     (16)
                  
                  
                     Komisjon sai küsimustikule vastused taotluse esitajalt ja asjaomase riigi ametiasutustelt.
                  
               2.   ASJAOMANE TOODE JA SAMASUGUNE TOODE
         
         2.1.   Uurimisalune toode
         
         
                     (17)
                  
                  
                     Käesoleva läbivaatamise raames on vaatlusaluseks tooteks vikerforell (Oncorhynchus mykiss)
                     
                                 —
                              
                              
                                 eluskala, massiga 1,2 kg tükk või vähem, või
                              
                           
                                 —
                              
                              
                                 värske, jahutatud, külmutatud ja/või suitsutatud:
                                 
                                             —
                                          
                                          
                                             terved kalad koos peaga, lõpustega või lõpusteta, roogitud või rookimata, massiga 1,2 kg tükk või vähem, või
                                          
                                       
                                             —
                                          
                                          
                                             ilma peata kala, lõpustega või lõpusteta, roogitud või rookimata, massiga 1 kg tükk või vähem, või
                                          
                                       
                                             —
                                          
                                          
                                             kalafilee, massiga 400 g tükk või vähem,
                                          
                                       
                           mis on pärit Türgi Vabariigist ja kuulub praegu CN-koodide ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ja ex 0305 43 00 (TARICi koodid 0301919011, 0302118011, 0303149011, 0304429010, 0304829010 ja 0305430011) alla (edaspidi „uurimisalune toode“).
                  
               
                     (18)
                  
                  
                     Nagu algses uurimises, leidis komisjon ka nüüd, et Türgis toodetud ja liitu eksporditud tootel ning liidu tootmisharu toodetud ja liidus müüdud tootel on samad füüsikalised, tehnilised ja keemilised põhiomadused ning sama põhiline kasutusostarve. Seepärast käsitati neid samasuguste toodetena alusmääruse artikli 2 punkti c tähenduses.
                  
               3.   TAOTLUSE TAGASIVÕTMINE
         
         
                     (19)
                  
                  
                     Taotluse esitaja võttis komisjonile saadetud 30. novembri 2021. aasta kirjaga vahepealse läbivaatamise taotluse tagasi.
                  
               
                     (20)
                  
                  
                     Alusmääruse artikli 14 lõike 1 kohaselt võib menetluse lõpetada, kui lõpetamine ei ole vastuolus liidu huvidega.
                  
               
                     (21)
                  
                  
                     Uurimise käigus ei ilmnenud ühtegi asjaolu, mis oleks näidanud, et lõpetamine ei oleks liidu huvides.
                  
               
                     (22)
                  
                  
                     Pealegi oli Euroopa Komisjon 20. septembril 2021 algatanud teatava Türgi Vabariigist pärit vikerforelli impordi suhtes kehtestatud tasakaalustavate meetmete osalise vahepealse läbivaatamise (8). Selle raames vaadatakse läbi kõigi eksportivate tootjate suhtes kehtivad subsiidiumivastased meetmed.
                  
               4.   JÄRELDUS JA TEATAVAKSTEGEMINE
         
         
                     (23)
                  
                  
                     Komisjon leidis, et osalise vahepealse läbivaatamise menetlus tuleks lõpetada ilma ametliku otsuseta märkimisväärse püsiva muutuse ja taotluse esitaja subsideerimise kohta.
                  
               
                     (24)
                  
                  
                     Huvitatud isikuid teavitati sellest ja neile anti võimalus esitada märkusi.
                  
               
                     (25)
                  
                  
                     Komisjonile ei laekunud ühtki märkust, mille alusel võiks järeldada, et lõpetamine ei ole liidu huvides.
                  
               
                     (26)
                  
                  
                     Käesolev otsus on kooskõlas alusmääruse artikli 25 lõike 1 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Teatava Türgi Vabariigist pärit ja praegu CN-koodide ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ja ex 0305 43 00 (TARICi koodid 0301919011, 0302118011, 0303149011, 0304429010, 0304829010 ja 0305430011) alla kuuluva teatava vikerforelli impordi suhtes kohaldatavate tasakaalustavate meetmete osaline vahepealne läbivaatamine taotluse esitaja osas lõpetatakse.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 9. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 55.
         
            (2)  Komisjoni 26. veebruari 2015. aasta rakendusmäärus (EL) 2015/309, millega kehtestatakse teatava Türgist pärit vikerforelli impordi suhtes lõplik tasakaalustav tollimaks ja nõutakse lõplikult sisse selle impordi suhtes kehtestatud ajutine tollimaks (ELT L 56, 27.2.2015, lk 12).
         
            (3)  Komisjoni 4. juuni 2018. aasta rakendusmäärus (EL) 2018/823, millega lõpetatakse teatava Türgi Vabariigist pärit vikerforelli impordi suhtes kohaldatavate tasakaalustusmeetmete osaline vahepealne läbivaatamine (ELT L 139, 5.6.2018, lk 14).
         
            (4)  Rakendusmääruse (EL) 2018/823 põhjendus 49.
         
            (5)  Komisjoni 15. mai 2020. aasta rakendusmäärus (EL) 2020/658, millega muudetakse pärast Euroopa Parlamendi ja nõukogu määruse (EL) 2016/1037 artikli 19 lõike 4 kohast vahepealset läbivaatamist rakendusmäärust (EL) 2015/309, millega kehtestatakse teatava Türgist pärit vikerforelli impordi suhtes lõplik tasakaalustav tollimaks ja nõutakse lõplikult sisse selle impordi suhtes kehtestatud ajutine tollimaks (ELT L 155, 18.5.2020, lk 3).
         
            (6)  Komisjoni 20. mai 2021. aasta rakendusmäärus (EL) 2021/823, millega kehtestatakse pärast Euroopa Parlamendi ja nõukogu määruse (EL) 2016/1037 artikli 18 kohast aegumise läbivaatamist teatava Türgist pärit vikerforelli impordi suhtes lõplik tasakaalustav tollimaks (ELT L 183, 25.5.2021, lk 5).
         
            (7)  ELT C 40, 5.2.2021, lk 12.
         
            (8)  ELT C 380, 20.9.2021, lk 15.